อุ่นแว็กซ์ ใช้แว็กซ์ เตรียมผิวบริเวณบิกินี่ ดูแลผิวบริเวณบิกินี่
เลือกใช้ฮาร์ดแว็กซ์สำหรับการแว็กซ์ขนบริเวณบิกินี่ เนื่องจากขนตรงส่วนนี้จะค่อนข้างหยาบกว่าส่วนอื่น ฮาร์ดแว็กซ์ที่ละลายแล้วสามารถปาดบนผิวได้อย่างง่ายดายและสามารถใช้มือดึงออกได้เมื่อแว็กซ์แข็งตัวแล้ว หากนี่เป็นการแว็กซ์ขนครั้งแรกของคุณ คุณอาจต้องหาซื้อชุดอุปกรณ์แว็กซ์ที่รวบรวมอุปกรณ์ทุกชิ้นที่ใช้สำหรับการแว็กซ์ขนและคู่มือวิธีการแว็กซ์ขนอย่างละเอียด  หลีกเลี่ยงการใช้ซอฟต์แว็กซ์ที่เหมาะสำหรับการกำจัดขนเส้นบางมากกว่า  รวมถึงหลีกเลี่ยงการใช้แผ่นแว็กซ์ชนิดเย็น เพราะแว็กซ์ประเภทนี้จะทำให้คุณรู้สึกเจ็บเมื่อนำไปใช้กับเส้นขนตรงบริเวณบิกินี่ อุ่นฮาร์ดแว็กซ์ให้ละลายก่อนเริ่มนำไปใช้ ซึ่งฮาร์ดแว็กซ์แต่ละยี่ห้อมีคุณสมบัติที่แตกต่างกัน คุณจึงควรตรวจสอบคำแนะนำในการใช้ก่อนเริ่มนำไปละลาย คุณสามารถละลายฮาร์ดแว็กซ์ได้ง่ายๆ โดยนำเข้าไปอุ่นในไมโครเวฟ หรือหากคุณตั้งใจว่าจะแว็กซ์ขนอีกในอนาคต คุณอาจลงทุนซื้อหม้ออุ่นแว็กซ์สักเครื่องหนึ่ง หม้ออุ่นแว็กซ์จะช่วยควบคุมให้แว็กซ์มีอุณหภูมิที่พอดีและยังสามารถยกเข้าไปใช้ในห้องน้ำได้อย่างสะดวกและง่ายดาย ละลายแว็กซ์ให้มีความเหนียวข้นตามคำแนะนำบนฉลากผลิตภัณฑ์ แว็กซ์ที่มีความเหนียวข้นที่พอดีจะคล้ายคลึงกับน้ำเชื่อมหรือน้ำผึ้งที่เหลวจนสามารถเทได้แต่ก็ยังมีความเหนียวข้นอยู่ คนแว็กซ์ด้วยไม้พายจนกระทั่งแว็กซ์มีความเหนียวข้นตามที่คุณต้องการ จากนั้นตักแว็กซ์ขึ้นมาและป้ายที่ท้องแขนเพื่อทดสอบอุณหภูมิ โดยแว็กซ์ควรมีอุณหภูมิที่อุ่นพอดีและไม่ร้อนจนเกินไป และหากผิวหนังตรงบริเวณท้องแขนเกิดอาการไหม้ ให้คุณรอสักพักให้แว็กซ์เย็นลงก่อนเริ่มนำไปใช้จริง พยายามอย่าแว็กซ์ขนในห้องนั่งเล่นหรือบริเวณส่วนรวมภายในบ้าน ให้คุณมองหาบริเวณที่คุณจะสามารถแว็กซ์ขนได้อย่างสะดวกสบายและไม่มีใครมารบกวนและรอจนกระทั่งทุกคนไม่อยู่บ้านเพื่อไม่ให้ใครเดินเข้ามาเจอเพื่อให้คุณสามารถใช้เวลาได้อย่างเต็มที่และรู้สึกผ่อนคลายในขณะที่กำลังแว็กซ์ขน  คุณสามารถแว็กซ์ขนได้อย่างสะดวกสบายบนเตียงนอนหรือบนพื้น (โดยใช้ผ้าขนหนูรองไว้) เตรียมกระจกไว้ด้านหน้าของคุณเพื่อให้คุณมองเห็นบริเวณที่ต้องการแว็กซ์ขนได้อย่างสะดวก คุณสามารถเริ่มต้นแว็กซ์ขนตรงบริเวณใดก่อนก็ได้ จากนั้นจึงค่อยๆ ไล่แว็กซ์ขนไปเรื่อยๆ ทีละจุด ตัวอย่างเช่น เริ่มจากแว็กซ์ขนตรงบริเวณต้นขาด้านในแล้วไล่มาทางหว่างขาและปิดท้ายด้วยการไล่ไปทางด้านหลัง ใช้มือข้างที่ไม่ถนัดดึงเบาๆ ที่ผิวตรงบริเวณที่ต้องการเริ่มแว็กซ์ให้ตึง การนั่งหน้ากระจกจะช่วยให้คุณสามารถมองเห็นจุดที่แว็กซ์เสร็จเรียบร้อยแล้วและที่ยังไม่ได้แว็กซ์ได้อย่างชัดเจน ) และยาว 3 นิ้ว (7.6 ซม.). ใช้ไม้พายตักแว็กซ์ขึ้นมาและปาดเบาๆ ลงไปตรงบริเวณที่ต้องการเริ่มแว็กซ์โดยให้แว็กซ์มีความหนาเท่าๆ กับเหรียญ วิธีนี้จะช่วยลดอาการเจ็บจากการแว็กซ์และทำให้การแว็กซ์ขนของคุณง่ายดายยิ่งขึ้น พยายามปาดแว็กซ์ให้เกินออกจากขอบของเส้นขนเล็กน้อยเพื่อให้มีพื้นที่สำหรับใช้มือจับเมื่อถึงเวลาดึงแว็กซ์ออก แว็กซ์จะเริ่มแข็งตัวขึ้นเมื่อเย็นลง และเมื่อแว็กซ์แข็งตัวแล้วก็จะสามารถดึงออกมาได้อย่างง่ายดาย คุณสามารถเช็คดูได้ว่าแว็กซ์แข็งตัวดีจนพอที่จะดึงออกได้แล้วหรือยังโดยการใช้นิ้วเคาะเบาๆ และดูว่ามีเสียงคล้ายกับเสียงเคาะบนพลาสติกแข็งหรือไม่ ใช้มือข้างที่ไม่ถนัดดึงผิวให้ตึงและใช้มืออีกข้างหนึ่งจับไว้ที่ขอบของแว็กซ์ที่แข็งตัวแล้ว จากนั้นหายใจเข้าลึกๆ และดึงแว็กซ์ออกอย่างรวดเร็วให้ย้อนแนวเส้นขน คุณอาจรู้สึกเจ็บเล็กน้อยอย่างหลีกเลี่ยงไม่ได้ อย่างไรก็ตาม การแว็กซ์ขนครั้งต่อๆ ไปจะง่ายยิ่งขึ้นเมื่อคุณเริ่มคุ้นเคยกับการแว็กซ์ขนแล้ว  พยายามดึงแว็กซ์ออกในครั้งเดียวเหมือนเวลาที่คุณดึงพลาสเตอร์ยาออก อย่าดึงแว็กซ์ขึ้นมาตรงๆ แต่ให้ดึงออกโดยย้อนแนวเส้นขนอยู่เสมอ หยุดพักสักครู่ในระหว่างการแว็กซ์ขนในแต่ละบริเวณและพยายามอย่ารีบร้อนโดยการแว็กซ์ขนเป็นบริเวณกว้าง เพราะไม่เพียงส่งผลให้ประสิทธิภาพในการแว็กซ์ขนลดลง แต่ยังทำให้คุณรู้สึกเจ็บมากขึ้นอีกด้วย พยายามแว็กซ์ขนเป็นบริเวณกว้าง 1 นิ้ว (2.5 ซม.) และยาว 3 นิ้ว (7.6 ซม.) โดยค่อยๆ ทำไปเรื่อยๆ ทีละจุดจนกระทั่งเสร็จเรียบร้อย เริ่มจากเช็ดแหนบด้วยสำลีชุบแอลกอฮอล์เพื่อฆ่าเชื้อโรค จากนั้นใช้แหนบดึงเส้นขนที่เหลืออยู่ออกทีละเส้นจนหมด พยายามดึงขนตามแนวเส้นขนอยู่เสมอ เมื่อแว็กซ์ขนเสร็จเรียบร้อยจนเป็นที่น่าพอใจแล้ว ให้คุณเช็ดทำความสะอาดตรงบริเวณบิกินี่เบาๆ ด้วยเบบี้ออยล์หรือน้ำยาทำความสะอาดหลังการแว็กซ์ขน ชุดอุปกรณ์สำหรับแว็กซ์ขนโดยส่วนใหญ่มักมาพร้อมกับน้ำยาทำความสะอาดหลังการแว็กซ์ขนโดยเฉพาะ ดังนั้นนี่จึงเป็นอีกเหตุผลหนึ่งที่คุณควรเลือกซื้ออุปกรณ์เป็นชุดสำหรับการแว็กซ์ขนครั้งแรกของคุณ อย่างไรก็ตาม คุณยังสามารถใช้เบบี้ออยล์ในการเช็ดทำความสะอาดได้เช่นกัน สิ่งหนึ่งที่สำคัญในการแว็กซ์กำจัดขนตรงบริเวณบิกินี่คือเส้นขนควรมีความยาวที่เหมาะสมก่อนเริ่มทำการแว็กซ์ โดยเส้นขนจะต้องไม่ยาวน้อยกว่า ¼ นิ้ว (0.64 ซม.) เพราะอาจสั้นเกินไปจนแว็กซ์ไม่สามารถเกาะติดเส้นขนได้ รวมถึงไม่ควรยาวเกิน ½ นิ้ว (1.3 ซม.) เพราะจะทำให้แว็กซ์เกาะติดเส้นขนมากเกินไปจนทำให้คุณรู้สึกเจ็บ  หากเส้นขนสั้นเกินไป ให้คุณไว้ขนต่ออีกสัก 1-2 สัปดาห์ หากเส้นขนยาวเกินไป ให้คุณใช้เครื่องตัดแต่งขนเล็มออกให้เหลือประมาณ ¼ นิ้ว การแว็กซ์ขนอาจทำให้คุณรู้สึกเจ็บเล็กน้อย โดยเฉพาะอย่างยิ่งหากนี่คือการแว็กซ์ขนครั้งแรกของคุณ การทานยาต้านการอักเสบอย่างไอบูโพรเฟนสามารถช่วยลดอาการเจ็บที่เกิดขึ้นในระหว่างและหลังการแว็กซ์ขนได้ โดยปริมาณการใช้ยาที่แนะนำสำหรับผู้ใหญ่คือ 400 มก.  ทานยาพร้อมน้ำเปล่าเต็มแก้วอย่างน้อย 20 นาทีก่อนเริ่มทำการแว็กซ์ขนเพื่อให้เวลายาในการออกฤทธิ์ คุณสามารถทานยาต้านการอักเสบเพิ่มอีก 400 มก.หลังทำการแว็กซ์ขนแล้ว 4 ชั่วโมงหากยังคงรู้สึกเจ็บ เปิดน้ำฝักบัวให้ไหลผ่านร่างกายและใช้สบู่สูตรอ่อนโยนล้างทำความสะอาดตรงบริเวณที่ต้องการกำจัดขน แล้วตามด้วยการขัดผิวเป็นวงกลมเบาๆ และล้างออกให้สะอาดด้วยน้ำอุ่น จากนั้นใช้ผ้าขนหนูซับให้แห้ง  การล้างทำความสะอาดบริเวณบิกินี่ก่อนเริ่มทำการแว็กซ์ขนจะช่วยลดโอกาสเสี่ยงในการติดเชื้อ  การขัดผิวจะช่วยขจัดเซลล์ผิวที่ตายแล้วให้หลุดออกไปและทำให้เส้นขนที่อยู่ใต้ผิวหนังโผล่ขึ้นมา ช่วยให้แว็กซ์เกาะติดเส้นขนได้ง่ายยิ่งขึ้น การสวมกางเกงชั้นในจะช่วยให้คุณเห็นเส้นขนตามแนวกางเกงในที่จะต้องปาดแว็กซ์ได้ชัดเจนยิ่งขึ้นรวมถึงป้องกันบริเวณที่บอบบางจากแว็กซ์ที่อาจหยดผิดจุดโดยไม่ได้ตั้งใจ กางเกงในที่นุ่มสบายยังอ่อนโยนต่อผิวของคุณและลดโอกาสการเกิดการระคายเคืองภายหลังการแว็กซ์ขนเสร็จเรียบร้อยแล้ว พับกระดาษทิชชูหรือกระดาษอเนกประสงค์เหน็บไว้ตามขอบกางเกงป้องกันไม่ให้กางเกงชั้นในเปื้อนถูกแว็กซ์ หลังเช็ดทำความสะอาดเศษแว็กซ์ที่เหลืออยู่แล้ว ให้คุณทาเจลว่านหางจระเข้ตรงบริเวณที่เพิ่งแว็กซ์เสร็จ เจลว่านหางจระเข้จะช่วยบรรเทาอาการระคายเคืองบนผิวหนังและลดอาการอักเสบที่เกิดขึ้น ภายหลังการแว็กซ์ ผิวหนังตรงบริเวณนี้จะเกิดรอยแดงและมีอาการเจ็บเล็กน้อยอยู่สักพักซึ่งเป็นอาการที่เกิดขึ้นตามปกติ หากมีอาการอักเสบเล็กน้อยที่ผิวหนังบริเวณบิกินี่ ให้คุณทายาคอร์ติโซนเล็กน้อยตรงบริเวณที่มีอาการโดยเลือกใช้ยาคอร์ติโซน 1 เปอร์เซ็นต์ หากคุณมีแผนจะไปเที่ยวทะเลหรือพักผ่อนริมสระว่ายน้ำ คุณควรแว็กซ์ขนบิกินี่ก่อนล่วงหน้าและปล่อยให้ผิวได้หยุดพักสักพักหลังการแว็กซ์ แสงแดดจะทำให้ผิวที่เพิ่งผ่านการแว็กซ์เกิดการระคายเคืองยิ่งขึ้น นอกจากนี้น้ำทะเลและคลอรีนยังอาจทำให้คุณรู้สึกเจ็บเล็กน้อยตรงบริเวณที่ผ่านการแว็กซ์อีกด้วย การขัดผิวโดยทันทีภายหลังการแว็กซ์ขนเป็นวิธีที่ไม่แนะนำเท่าไรนัก เนื่องจากผิวที่เพิ่งผ่านการแว็กซ์นั้นจะค่อนข้างบอบบางและมีอาการระคายเคืองเล็กน้อย ให้คุณรอจนกระทั่งอาการเจ็บจากการแว็กซ์บรรเทาลง (ภายใน 1-2 วัน) แล้วจึงใช้สครับขัดผิวตรงบริเวณบิกินี่ในขณะอาบน้ำ โดยขัดเบาๆ เป็นวงกลมและล้างออกด้วยน้ำเปล่าให้สะอาด กำหนดตารางการแว็กซ์ขนและทำตามอย่างเคร่งครัด เพราะหากคุณปล่อยทิ้งไว้นานกว่า 3-4 สัปดาห์ เส้นขนของคุณก็จะยาวเกินไปและทำให้คุณรู้สึกเจ็บในระหว่างการแว็กซ์ขนมากยิ่งขึ้น การหมั่นแว็กซ์ขนเป็นประจำยังช่วยให้ผิวของคุณทนต่ออาการเจ็บได้มากขึ้นอีกด้วย หลีกเลี่ยงการแว็กซ์ขนก่อนในช่วงใกล้มีประจำเดือน เพราะในช่วงนี้ผิวของคุณจะไวต่ออาการเจ็บเป็นพิเศษ
เลือกใช้ฮาร์ดแว็กซ์หรือหาซื้อชุดอุปกรณ์แว็กซ์. อุ่นแว็กซ์ให้ละลายด้วยไมโครเวฟหรือหม้ออุ่นแว็กซ์. ใช้ไม้พายคนแว็กซ์และป้ายที่ท้องแขนเพื่อทดสอบอุณหภูมิ. มองหามุมสบายๆ สำหรับทำการแว็กซ์ขน. ดึงผิวตรงบริเวณที่ต้องการเริ่มแว็กซ์ให้ตึง. ปาดแว็กซ์ตรงบริเวณที่ต้องการให้กว้าง 1 นิ้ว (2.5 ซม. ปาดแว็กซ์ไปตามแนวเส้นขน. ปล่อยทิ้งไว้นาน 30 วินาทีเพื่อให้แว็กซ์แข็งตัวขึ้น. ดึงแว็กซ์ออกย้อนแนวเส้นขน. ปาดแว็กซ์ต่อตรงบริเวณถัดไป. ใช้แหนบดึงเส้นขนตามแนวบิกินี่ที่แว็กซ์ออกไม่หมด. เช็ดเศษแว็กซ์ที่เหลืออยู่ด้วยน้ำยาทำความสะอาดหลังการแว็กซ์ขน. ควรแน่ใจว่าเส้นขนมีความยาวประมาณ ¼-½ นิ้ว. ทานยาไอบูโพรเฟนก่อนเริ่มทำการแว็กซ์ขน 20-45 นาที (หากต้องการ). ล้างทำความสะอาดและขัดผิวบริเวณบิกินี่. สวมกางเกงชั้นในที่นุ่มสบาย. ทาเจลว่านหางจระเข้ภายหลังการแว็กซ์เสร็จ. บรรเทารอยแดงและอาการบวมด้วยยาคอร์ติโซน. ป้องกันบริเวณที่แว็กซ์ไม่ให้ถูกแสงแดด. ขัดผิวตรงบริเวณบิกินี่เพื่อป้องกันการเกิดขนคุด. แว็กซ์ขนซ้ำทุกๆ 3-4 สัปดาห์หากจำเป็น.
https://www.wikihow.com/Wax-Your-Bikini-Area-at-Home https://www.wikihow.com/Wax-Your-Bikini-Area-at-Home https://www.wikihow.com/Wax-Your-Bikini-Area-at-Home https://www.wikihow.com/Wax-Your-Bikini-Area-at-Home
Warming up the Wax Applying the Wax Preparing the Bikini Area Maintaining Your Bikini Line